Akken id yenna Muḥend Akli Salḥi deg umgarad-ines,‟ Aɛeddi n tsekla taqbaylit seg timawit γer tira yettwaxdem s snat n tγuriwin yemgaraden. Abeddel n wadeg n yiḍrisen imawen, d unulfu n tewsatin n tsekla timaynutin” 14. Dagi ad d-negzu d akken tasekla n teqbaylit, tɛedda-d seg snat n talliyin, tamezwarut d tamensayt , imi timetti taqbaylit tedder s timawit tḥerez ansayen n tjaddit. Tiwsatin-ines d tamedyazt, timseɛreqt, tamacahut, inzan …